b"\n_START_ARTICLE_\nCopa belga de futbol\n_START_SECTION_\nHist\xc3\xb2ria\n_START_PARAGRAPH_\nLa primera competici\xc3\xb3 de copa a B\xc3\xa8lgica es disput\xc3\xa0 el 1907-08 per\xc3\xb2 no la disputaren clubs sin\xc3\xb3 seleccions provincials. Les dues primeres edicions les guanyaren Flandes Occidental el 1908 i Anvers el 1909. La competici\xc3\xb3 es va suspendre les dues seg\xc3\xbcents edicions i es reprengu\xc3\xa9 el 1911, ja amb la participaci\xc3\xb3 de clubs. Es torn\xc3\xa0 a suspendre amb l'adveniment de la I Guerra Mundial. Aquesta interrupci\xc3\xb3 dur\xc3\xa0 fins al 1926-27 per\xc3\xb2 torn\xc3\xa0 a desapar\xc3\xa8ixer fins al 1934-35, i de nou fins al 1953, quan es disputaren tres noves edicions fins que es reprengu\xc3\xa9 de forma definitiva el 1964, coincidint amb la creaci\xc3\xb3 de la Recopa d'Europa de futbol."